CELEX: 32012R0264
Language: fi
Date: 2012-03-23 00:00:00
Title: Neuvoston asetus (EU) N:o 264/2012, annettu 23 päivänä maaliskuuta 2012 , Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 muuttamisesta

24.3.2012   
            
            
               FI
            
            
               Euroopan unionin virallinen lehti
            
            
               L 87/26
            
         NEUVOSTON ASETUS (EU) N:o 264/2012,
   annettu 23 päivänä maaliskuuta 2012,
   Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 2 kohdan,
   ottaa huomioon Iraniin kohdistuvista rajoittavista toimenpiteistä 26 päivänä heinäkuuta 2010 annetun neuvoston päätöksen 2010/413/YUTP (1) ja erityisesti sen 1 artiklan,
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Iraniin kohdistuvista rajoittavista toimenpiteistä 25 päivänä lokakuuta 2010 annetussa neuvoston asetuksessa (EU) N:o 961/2010 (2) kielletään sellaisten tarvikkeiden myynti, toimitus, siirto tai vienti unionista Iraniin, joita voidaan käyttää kansallisissa tukahduttamistoimissa.
            
         
               (2)
            
            
               Asetuksessa (EU) N:o 961/2010 säädetyt toimenpiteet ilmentävät neuvoston huolta Iranin ydinohjelman luonteesta, kun taas asetuksessa (EU) N:o 359/2011 (3) säädetyt toimenpiteet ilmentävät sen huolta ihmisoikeustilanteen huonontumisesta Iranissa.
            
         
               (3)
            
            
               Sellaisten tarvikkeiden myynnin, toimituksen, siirron tai viennin kieltäminen, joita voidaan käyttää kansallisissa tukahduttamistoimissa, on toimenpide, joka toteutetaan pääasiassa Iranin ihmisoikeustilanteen huonontumista koskevien neuvoston huolenaiheiden vuoksi ja joka olisi sen vuoksi sisällytettävä asetukseen (EU) N:o 359/2011. Sen vuoksi asetus (EU) N:o 359/2011 olisi muutettava tämän mukaisesti.
            
         
               (4)
            
            
               Samanaikaisesti asetus (EU) N:o 961/2010 korvataan uudella konsolidoidulla asetuksella, johon ei sisälly mainittua toimenpidettä kansallisten tukahduttamistoimien estämiseksi.
            
         
               (5)
            
            
               Iranin ihmisoikeustilanteen vakavuuden vuoksi Iranin tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun neuvoston päätöksen 2011/235/YUTP 23 päivänä maaliskuuta 2012 muuttamisesta annetussa päätöksessä 2012/168/YUTP (4) säädetään lisätoimenpiteenä kielto, joka koskee televiestinnän seurantalaitteiden vientiä Iranin hallinnon käyttöön.
            
         
               (6)
            
            
               Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen täytäntöön panemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa.
            
         
               (7)
            
            
               Iranin ihmisoikeustilanteen vakavuus huomioiden ja päätöksen 2011/235/YUTP mukaisesti olisi asetuksen (EU) N:o 359/2011 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä, lisättävä uusia henkilöitä.
            
         
               (8)
            
            
               Asetuksen (EU) N:o 359/2011 liitettä II, jossa on luettelo toimivaltaisista viranomaisista, joille on annettu tuon asetuksen täytäntöönpanoon liittyviä erityistehtäviä, olisi myös saatettava ajan tasalle jäsenvaltioiden toimivaltaisista viranomaisista toimittamien viimeisimpien tietojen perusteella.
            
         
               (9)
            
            
               Jotta varmistetaan, että tässä asetuksessa säädetyt toimenpiteet ovat tehokkaita, asetuksen on tultava voimaan päivänä, jona se julkaistaan,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 359/2011 seuraavasti:
   
               1)
            
            
               Lisätään artiklat seuraavasti:
               "1 a artikla
               Kielletään:
               
                           a)
                        
                        
                           liitteessä III lueteltujen, unionista tai muualta peräisin olevien tarvikkeiden, joita voidaan käyttää kansallisissa tukahduttamistoimissa, myynti, toimitus, siirto tai vienti suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi;
                        
                     
                           b)
                        
                        
                           liitteessä III lueteltuihin tarvikkeisiin, joita voidaan käyttää kansallisissa tukahduttamistoimissa, liittyvän teknisen avun tai välityspalvelujen tarjoaminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi;
                        
                     
                           c)
                        
                        
                           liitteessä III lueteltuihin tuotteisiin ja teknologiaan, joita voidaan käyttää kansallisissa tukahduttamistoimissa, liittyvän rahoituksen tai rahoitustuen, erityisesti avustusten, lainojen ja vientiluottovakuutusten, myöntäminen suoraan tai välillisesti kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun tarjoamiseen Iranissa oleville henkilöille, yhteisöille tai elimille tai Iranissa käytettäväksi;
                        
                     
                           d)
                        
                        
                           tietoinen ja tarkoituksellinen osallistuminen sellaisiin toimiin, joiden tavoitteena tai seurauksena on a, b ja c alakohdassa tarkoitettujen kieltojen kiertäminen.
                        
                     1 b artikla
               1.   Kielletään liitteessä IV lueteltujen, unionista tai muualta peräisin olevien laitteiden, teknologian ja ohjelmistojen myynti, toimitus, siirto tai vienti suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi, jollei liitteessä II mainituilla verkkosivuilla ilmoitettu asianomaisen jäsenvaltion toimivaltainen viranomainen ole antanut ennakolta lupaa.
               2.   Liitteessä II mainituilla verkkosivuilla ilmoitetut jäsenvaltioiden toimivaltaiset viranomaiset eivät saa antaa 1 kohdassa tarkoitettua lupaa, jos niillä on perusteltu syy todeta, että Iranin hallinto, julkiset elimet, yhtiöt ja virastot tai niiden puolesta tai johdolla toimivat henkilöt tai yhteisöt käyttäisivät kyseisiä laitteita, teknologiaa ja ohjelmistoja internetin ja puhelinyhteyksien seurantaan tai kuunteluun Iranissa.
               3.   Liite IV sisältää laitteet, teknologian ja ohjelmistot, joita voidaan käyttää internetin ja puhelinyhteyksien seurantaan ja kuunteluun.
               4.   Asianomaisen jäsenvaltion on ilmoitettava muille jäsenvaltioille ja komissiolle kaikista tämän artiklan nojalla annetuista luvista neljän viikon kuluessa luvan antamisesta.
               1 c artikla
               1.   Kielletään:
               
                           a)
                        
                        
                           liitteessä IV lueteltuihin laitteisiin, teknologiaan ja ohjelmistoihin ja liitteessä IV lueteltujen laitteiden ja teknologian toimitukseen, valmistukseen, huoltoon ja käyttöön sekä liitteessä IV lueteltujen ohjelmistojen toimitukseen, asentamiseen, toimintaan tai päivittämiseen liittyvän teknisen avun tai välityspalvelujen tarjoaminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi;
                        
                     
                           b)
                        
                        
                           liitteessä IV lueteltuihin laitteisiin, teknologiaan ja ohjelmistoihin liittyvän rahoituksen tai rahoitustuen myöntäminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi;
                        
                     
                           c)
                        
                        
                           internetin ja televiestinnän seurantaan tai kuunteluun tarkoitettujen palvelujen tarjoaminen Iranin hallinnolle, julkisille elimille, yhtiöille ja virastoille tai niiden puolesta tai johdolla toimiville henkilöille tai yhteisöille taikka niiden suoraksi tai välilliseksi hyödyksi; ja
                        
                     
                           d)
                        
                        
                           tietoinen ja tarkoituksellinen osallistuminen sellaisiin toimiin, joiden tavoitteena tai seurauksena on a, b tai c alakohdassa tarkoitettujen kieltojen kiertäminen;
                        
                     jollei liitteessä II mainituilla verkkosivuilla ilmoitettu asianomaisen jäsenvaltion toimivaltainen viranomainen ole antanut ennakolta lupaa 1 b artiklan 2 kohdan perusteella.
               2.   Sovellettaessa 1 kohdan c alakohtaa ’internetin ja televiestinnän seurantaan tai kuunteluun tarkoitetuilla palveluilla’ tarkoitetaan palveluja, jotka erityisesti liitteessä IV mainitun laitteen, teknologian tai ohjelmiston käytön avulla mahdollistavat pääsyn kohteen saapuvaan ja lähtevään televiestintään ja puheluun liittyviin tietoihin ja näiden tietojen hankinnan tällaisen tiedon poimintaa, dekoodausta, tallennusta, käsittelyä, analysointia ja varastointia tai muuta tähän liittyvää toimintaa varten."
            
         
               2)
            
            
               Lisätään tämän asetuksen liitteessä I luetellut henkilöt liitteessä I olevaan luetteloon.
            
         
               3)
            
            
               Lisätään tämän asetuksen liitteessä II oleva teksti liitteeksi III.
            
         
               4)
            
            
               Lisätään tämän asetuksen liitteessä III oleva teksti liitteeksi IV.
            
         
               5)
            
            
               Korvataan liite II tämän asetuksen liitteessä IV olevalla tekstillä.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2012.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 195, 27.7.2010, s. 39.
   
      (2)  EUVL L 281, 27.10.2010, s. 1.
   
      (3)  EUVL L 100, 14.4.2011, s. 1.
   
      (4)  Ks. tämän virallisen lehden sivu 85.
   
      LIITE I
      
         Luettelo 1 artiklan 2 kohdassa tarkoitetuista henkilöistä
      
      
                   
               
               
                  Nimi
               
               
                  Tunnistetiedot
               
               
                  Perusteet
               
               
                  Luetteloon merkitsemi-sen päivä-määrä
               
            
                  1.
               
               
                  ZARGHAMI Ezzatollah
               
               
                   
               
               
                  Vastaa Iranin islamilaisen tasavallan yleisradioyhtiön (IRIB) johtajana kaikista ohjelmapäätöksistä. IRIB on radioinut vangittujen pakotettuja tunnustuksia ja joukon "näytösoikeudenkäyntejä" elokuussa 2009 ja joulukuussa 2011. Nämä ovat oikeudenmukaista oikeudenkäyntiä ja oikeudenmukaista menettelyä koskevien kansainvälisten määräysten selvä loukkaus.
               
               
                  23.3.2012
               
            
                  2.
               
               
                  TAGHIPOUR Reza
               
               
                  Synt.paikka: Maragheh (Iran)
                  Synt.aika: 1957
               
               
                  Tiedotus- ja viestintäministeri. Tiedotusministerinä hän on yksi internetin käytön ja myös kaikenlaisen viestinnän (erityisesti matkapuhelimet) sensuurista ja valvonnasta vastaavista korkeista viranomaisista. Kuulustelijat käyttävät poliittisten vankien henkilötietoja, postia ja viestejä heitä kuulustellessaan.
                  Useaan otteeseen viime presidentinvaalien jälkeen ja katumielenosoitusten aikana matkapuhelin- ja tekstiviestiyhteydet katkaistiin, satelliittitelevisiokanavia häirittiin, internet-yhteydet katkaistiin paikallisesti tai ainakin niitä hidastettiin.
               
               
                  23.3.2012
               
            
                  3.
               
               
                  KAZEMI Toraj
               
               
                   
               
               
                  Teknologia- ja viestintäasioista vastaavana poliisieverstinä hän ilmoitti äskettäin kampanjasta hakkerien rekrytoimiseksi hallituksen palvelukseen tarkoituksena internet-viestinnän valvonnan tehostaminen ja "haitallisten" sivustojen vahingoittaminen.
               
               
                  23.3.2012
               
            
                  4.
               
               
                  LARIJANI Sadeq
               
               
                  Synt.paikka: Najaf (Irak)
                  Synt.aika: 1960 tai elokuu 1961
               
               
                  Ylin oikeusviranomainen. Ylimmän oikeusviranomaisen on annettava suostumuksensa ja hyväksyttävä allekirjoituksellaan jokainen rangaistus, jonka perusteena on qisas (hyvitys), hodoud (rikos Jumalaa vastaan) ja ta'zirat (rikos valtiota vastaan). Tämä sisältää kuolemanrangaistukseen, raipparangaistukseen ja amputoimiseen johtavat tuomiot. Tältä osin hän on henkilökohtaisesti hyväksynyt allekirjoituksellaan monia kuolemanrangaistuksia, jotka ovat kansainvälisten säännösten kanssa ristiriidassa, mukaan lukien kivityksiä (16 henkilöllä on tällä hetkellä kivitystuomio), hirttoteloituksia, nuorten teloituksia ja julkisia teloituksia esimerkiksi niin, että vankeja on riiputettu sillalta tuhansien katsojien edessä. Hän on myös sallinut ruumiillisen rangaistuksen käsittävät tuomiot kuten amputaatiot ja hapon tiputtamisen tuomitun silmiin. Sen jälkeen kun Sadeq Larijani aloitti tehtävässään, poliittisten vankien, ihmisoikeuksien puolustajien ja vähemmistöihin kuuluvien mielivaltaiset pidätykset ovat lisääntyneet selvästi. Teloitukset ovat myös lisääntyneet jyrkästi vuoden 2009 jälkeen. Sadeq Larijani on myös vastuussa siitä, että oikeutta oikeudenmukaiseen oikeudenkäyntiin laiminlyödään systemaattisesti Iranin prosessioikeudessa.
               
               
                  23.3.2012
               
            
                  5.
               
               
                  MIRHEJAZI Ali
               
               
                   
               
               
                  Korkeimman hengellisen johtajan toimiston apulaispäällikkö ja turvallisuuspäällikkö. Kuuluu korkeimman hengellisen johtajan sisäpiiriin, joka on vastuussa vuodesta 2009 lähtien harjoitetun protestien tukahduttamisen suunnittelusta.
               
               
                  23.3.2012
               
            
                  6.
               
               
                  SAEEDI Ali
               
               
                   
               
               
                  Islamilaisen vallankumouskaartin johtajan edustaja vuodesta 1995 oltuaan koko sitä edeltäneen uransa sotalaitoksen palveluksessa, tarkemmin sanoen islamilaisen vallankumouskaartin tiedustelupalvelussa. Tässä virallisessa tehtävässä hän on johtajan toimistosta ja islamilaisen vallankumouskaartin sortokoneistosta tulevien määräysten korvaamaton välittäjä.
               
               
                  23.3.2012
               
            
                  7.
               
               
                  RAMIN Mohammad-Ali
               
               
                  Synt.paikka: Dezful (Iran)
                  Synt.aika: 1954
               
               
                  Lehdistöasioiden varaministerinä hän oli ylin sensuurista vastaava henkilö joulukuuhun 2010 asti ja oli siinä ominaisuudessa suoraan vastuussa useiden uudistusmielisten kustantamoiden (Etemad, Etemad-e Melli, Shargh jne.) lopettamisesta, riippumattoman uutistoimiston sulkemisesta ja toimittajien pelottelusta ja pidätyksistä.
               
               
                  23.3.2012
               
            
                  8.
               
               
                  MORTAZAVI Seyyed Solat
               
               
                  Synt.paikka: Meibod (Iran)
                  Synt.aika: 1967
               
               
                  Poliittiset asioiden varasisäasianministeri. Vastuussa tukahduttamistoimien johtamisesta laillisten oikeuksiensa, sananvapaus mukaan lukien, puolesta puhuviin henkilöihin.
               
               
                  23.3.2012
               
            
                  9.
               
               
                  REZVANI Gholomani
               
               
                   
               
               
                  Rashtin varakuvernööri. Vastuussa oikeudenmukaista oikeudenkäyntiä koskevan oikeuden vakavista loukkauksista.
               
               
                  23.3.2012
               
            
                  10.
               
               
                  SHARIFI Malek Ajdar
               
               
                   
               
               
                  Itä-Azerbaidžanin ylin oikeusviranomainen. Vastuussa oikeudenmukaista oikeudenkäyntiä koskevan oikeuden vakavista loukkauksista.
               
               
                  23.3.2012
               
            
                  11.
               
               
                  ELAHI Mousa Khalil
               
               
                   
               
               
                  Tabrizin syyttäjä. Vastuussa oikeudenmukaista oikeudenkäyntiä koskevaan oikeuteen liittyvien vakavien ihmisoikeusloukkausten johtamisesta.
               
               
                  23.3.2012
               
            
                  12.
               
               
                  FAHRADI Ali
               
               
                   
               
               
                  Karajin syyttäjä. Vastuussa vakavasta ihmisoikeusloukkauksesta vaadittuaan eräälle nuorelle kuolemanrangaistusta.
               
               
                  23.3.2012
               
            
                  13.
               
               
                  REZVANMANESH Ali
               
               
                   
               
               
                  Syyttäjä. Vastuussa vakavasta ihmisoikeusloukkauksesta vaadittuaan eräälle nuorelle kuolemanrangaistusta.
               
               
                  23.3.2012
               
            
                  14.
               
               
                  RAMEZANI Gholamhosein
               
               
                   
               
               
                  Islamilaisen vallankumouskaartin tiedustelupalvelun komentaja. Vastuussa laillisten oikeuksiensa, sananvapaus mukaan lukien, puolesta puhuvien henkilöiden ihmisoikeuksien vakavista loukkauksista. Verkkopäiväkirjanpitäjien/toimittajien pidätyksestä ja kidutuksesta vastuussa olevan osaston päällikkö.
               
               
                  23.3.2012
               
            
                  15.
               
               
                  SADEGHI Mohamed
               
               
                   
               
               
                  Eversti ja islamilaisen vallankumouskaartin teknisen ja verkkotiedustelun apulaispäällikkö. Vastuussa verkkopäiväkirjanpitäjien/toimittajien pidätyksistä ja kidutuksesta.
               
               
                  23.3.2012
               
            
                  16.
               
               
                  JAFARI Reza
               
               
                   
               
               
                  Verkkorikoksia koskevan erityisen syyttäjäosaston päällikkö. Vastaa verkkopäiväkirjanpitäjien/toimittajien pidätyksistä, vangitsemisesta ja syytteeseenpanosta.
               
               
                  23.3.2012
               
            
                  17.
               
               
                  RESHTE-AHMADI Bahram
               
               
                   
               
               
                  Teheranin apulaissyyttäjä. Johtaa Evinin syytteeseenpanokeskusta. Vastuussa ihmisoikeuksien puolustajien ja poliittisten vankien oikeuksien epäämisestä, mukaan lukien vierailu- ja muut vankien oikeudet.
               
               
                  23.3.2012
               
            
   
      LIITE II
      Lisätään asetukseen (EU) N:o 359/2011 seuraava teksti liitteeksi III:
      
         
            "LIITE III
            
               Luettelo 1 a artiklassa tarkoitetuista tarvikkeista, joita voidaan käyttää kansallisissa tukahduttamistoimissa
            
            
                        1.
                     
                     
                        Seuraavat ampuma-aseet, ampumatarvikkeet ja niihin liittyvät tarvikkeet:
                        
                                    1.1
                                 
                                 
                                    ampuma-aseet, jotka eivät kuulu yhteisen puolustustarvikeluettelon ML 1 ja ML 2 kohdissa valvonnan alaisiksi asetettuihin tuotteisiin;
                                 
                              
                                    1.2
                                 
                                 
                                    ampumatarvikkeet, jotka on erityisesti suunniteltu 1.1 kohdassa lueteltuja ampuma-aseita varten, sekä niihin erityisesti suunnitellut osat;
                                 
                              
                                    1.3
                                 
                                 
                                    aseiden tähtäimet, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin.
                                 
                              
                  
                        2.
                     
                     
                        Pommit ja kranaatit, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin.
                     
                  
                        3.
                     
                     
                        Seuraavat ajoneuvot:
                        
                                    3.1
                                 
                                 
                                    vesitykillä varustetut ajoneuvot, jotka on erityisesti suunniteltu tai muunnettu mellakantorjuntaa varten;
                                 
                              
                                    3.2
                                 
                                 
                                    ajoneuvot, jotka on erityisesti suunniteltu tai muunnettu sähköistettäviksi hyökkääjän torjumista varten;
                                 
                              
                                    3.3
                                 
                                 
                                    ajoneuvot, jotka on erityisesti suunniteltu tai muunnettu esteiden poistamista varten, ballistisesti suojatut rakennuskoneet mukaan lukien;
                                 
                              
                                    3.4
                                 
                                 
                                    ajoneuvot, jotka on erityisesti suunniteltu vankien ja/tai pidätettyjen kuljettamista tai siirtämistä varten;
                                 
                              
                                    3.5
                                 
                                 
                                    ajoneuvot, jotka on erityisesti suunniteltu siirrettävien esteiden kuljettamista varten;
                                 
                              
                                    3.6
                                 
                                 
                                    edellä 3.1–3.5 kohdassa tarkoitettujen ajoneuvojen osat, jotka on erityisesti suunniteltu mellakantorjuntaa varten.
                                    
                                                
                                                   Huomautus 1:
                                                
                                             
                                             
                                                Tämä kohta ei koske ajoneuvoja, jotka on erityisesti suunniteltu palontorjuntaa varten.
                                             
                                          
                                                
                                                   Huomautus 2:
                                                
                                             
                                             
                                                Edellä 3.5 kohdassa ilmaisulla ’ajoneuvot’ tarkoitetaan myös perävaunuja.
                                             
                                          
                              
                  
                        4.
                     
                     
                        Seuraavat räjähdysaineet ja niihin liittyvät tarvikkeet:
                        
                                    4.1
                                 
                                 
                                    laitteet ja välineet, jotka on erityisesti tarkoitettu räjähteiden laukaisemiseen sähköisesti tai muutoin kuin sähköisesti, mukaan lukien laukaisulaitteet, nallit, sytyttimet, vahvistimet ja sytytyslangat, sekä erityisesti niihin tarkoitetut osat; paitsi laitteet ja välineet, jotka on erityisesti tarkoitettu sellaiseen tiettyyn kaupalliseen käyttöön, johon kuuluu sellaisten laitteiden tai välineiden räjähdyksen avulla tapahtuva käynnistys tai käyttö, joiden tarkoituksena ei ole räjähdysten tuottaminen (esim. autojen turvatyynyjen täyttöpumput, sprinklereiden käynnistimien sähkösuojaimet);
                                 
                              
                                    4.2
                                 
                                 
                                    suoraan leikkaavat räjähdysainelataukset, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin;
                                 
                              
                                    4.3
                                 
                                 
                                    seuraavat muut räjähteet, jotka eivät kuulu yhteisessä puolustustarvikeluettelossa valvonnan alaisiksi asetettuihin tuotteisiin, ja samankaltaiset aineet:
                                    
                                                a.
                                             
                                             
                                                amatoli;
                                             
                                          
                                                b.
                                             
                                             
                                                nitroselluloosa (jossa on yli 12,5 % typpeä);
                                             
                                          
                                                c.
                                             
                                             
                                                nitroglykoli;
                                             
                                          
                                                d.
                                             
                                             
                                                pentaerytritolitetranitraatti (PETN);
                                             
                                          
                                                e.
                                             
                                             
                                                pikryylikloridi;
                                             
                                          
                                                f.
                                             
                                             
                                                2,4,6-trinitrotolueeni (TNT).
                                             
                                          
                              
                  
                        5.
                     
                     
                        Seuraavat suojavarusteet, jotka eivät kuulu yhteisen puolustustarvikeluettelon ML 13 kohdassa valvonnan alaisiksi asetettuihin tuotteisiin:
                        
                                    5.1
                                 
                                 
                                    luodinkestävät ja/tai viiltosuojatut liivit;
                                 
                              
                                    5.2
                                 
                                 
                                    luodin- ja/tai sirpaleenkestävät kypärät, mellakkakypärät, mellakkakilvet ja luodinkestävät kilvet.
                                    
                                       Huomautus: Tämä kohta ei aseta valvonnanalaiseksi
                                    
                                    
                                                —
                                             
                                             
                                                
                                                   tarvikkeita, jotka on erityisesti suunniteltu urheiluun;
                                                
                                             
                                          
                                                —
                                             
                                             
                                                
                                                   tarvikkeita, jotka on erityisesti suunniteltu työturvallisuutta koskevien vaatimusten täyttämistä varten.
                                                
                                             
                                          
                              
                  
                        6.
                     
                     
                        Muut kuin yhteisen puolustustarvikeluettelon ML 14 kohdassa valvonnan alaisiksi asetetut simulaattorit, jotka on tarkoitettu ampuma-aseiden käyttökoulutusta varten ja niitä varten erityisesti suunnitellut ohjelmistot.
                     
                  
                        7.
                     
                     
                        Muut kuin yhteisessä puolustustarvikeluettelossa valvonnan alaisiksi asetetut pimeänäkö- ja lämpökuvalaitteet sekä kuvanvahvistusputket.
                     
                  
                        8.
                     
                     
                        Partateräpiikkilangat.
                     
                  
                        9.
                     
                     
                        Sotilas- ja taisteluveitset sekä pistimet, joiden terän pituus on yli 10 cm.
                     
                  
                        10.
                     
                     
                        Tuotantolaitteet, jotka on erityisesti suunniteltu tässä luettelossa lueteltuja tarvikkeita varten.
                     
                  
                        11.
                     
                     
                        Erityisteknologia, joka on tarkoitettu tässä luettelossa mainittujen tarvikkeiden kehittämistä, valmistamista ja käyttöä varten."
                     
                  
      
   
   
      LIITE III
      Lisätään asetukseen (EU) N:o 359/2011 seuraava teksti liitteeksi IV:
      
         
            "LIITE IV
            
               1 b ja 1 c artiklassa tarkoitetut laitteet, teknologia ja ohjelmistot
            
            
               Yleinen huomautus
            
            Sen estämättä, mitä tässä liitteessä säädetään, sitä ei sovelleta:
            
                        a)
                     
                     
                        laitteisiin, teknologiaan tai ohjelmistoihin, jotka on määritelty neuvoston asetuksen (EY) N:o 428/2009 (1) liitteessä I tai yhteisessä puolustustarvikeluettelossa; tai
                     
                  
                        b)
                     
                     
                        ohjelmistoihin, jotka on tarkoitettu käyttäjän itsensä asennettaviksi ilman toimittajan antamaa merkittävää tukea ja jotka ovat yleisesti yleisön saatavissa siten, että niitä myydään vähittäismyyntipisteissä varastosta ja rajoituksetta seuraavin tavoin:
                        
                                    i)
                                 
                                 
                                    käsikaupassa;
                                 
                              
                                    ii)
                                 
                                 
                                    postimyynnissä;
                                 
                              
                                    iii)
                                 
                                 
                                    elektronisesti tapahtuvassa myynnissä; tai
                                 
                              
                                    iv)
                                 
                                 
                                    puhelinmyynnissä; tai
                                 
                              
                  
                        c)
                     
                     
                        ohjelmistoihin, jotka ovat vapaasti käytettävissä.
                     
                  Kohdissa A, B, C, D ja E olevilla luokilla tarkoitetaan asetuksessa (EY) N:o 428/2009 tarkoitettuja luokkia.
            1 b artiklassa tarkoitettuja laitteita, teknologiaa ja ohjelmistoja ovat seuraavat:
            
                        A.
                     
                     
                        Laitteiden luettelo
                        
                                    —
                                 
                                 
                                    DPI-tekniikkaan (Deep Packet Inspection) perustuvat laitteet
                                 
                              
                                    —
                                 
                                 
                                    verkkoliikennetietojen kuuntelulaitteet (Network Interception equipment), mukaan lukien kuuntelun hallintalaitteet (Interception Management equipment) ja tietojen säilyttämis- ja älylaitteet (Data Retention Link Intelligence equipment)
                                 
                              
                                    —
                                 
                                 
                                    radiotaajuuksien seurantalaitteet (Radio Frequency monitoring equipment)
                                 
                              
                                    —
                                 
                                 
                                    verkko- ja satelliittihäirintälaitteet (Network and Satellite jamming equipment)
                                 
                              
                                    —
                                 
                                 
                                    virustartuntalaitteet (Remote Infection equipment)
                                 
                              
                                    —
                                 
                                 
                                    puheentunnistus- ja -käsittelylaitteet (Speaker recognition/processing equipment)
                                 
                              
                                    —
                                 
                                 
                                    IMSI (2), MSISDN (3), IMEI (4) ja TMSI (5) kuuntelu- ja seurantalaitteet
                                 
                              
                                    —
                                 
                                 
                                    taktiset SMS (6)-, GSM (7)-, GPS (8)-, GPRS (9)-, UMTS (10)-, CDMA (11)- ja PSTN (12)-laitteiden kuuntelu- ja seurantalaitteet
                                 
                              
                                    —
                                 
                                 
                                    DHCP (13)-, SMTP (14)- ja GTP (15)-tietojen kuuntelu- ja seurantalaitteet
                                 
                              
                                    —
                                 
                                 
                                    kaavantunnistus- ja kaavanprofilointilaitteet (Pattern Recognition and Pattern Profiling equipment)
                                 
                              
                                    —
                                 
                                 
                                    etätutkintalaitteet (Remote Forensics equipment)
                                 
                              
                                    —
                                 
                                 
                                    semanttiset prosessorilaitteet (Semantic Processing Engine equipment)
                                 
                              
                                    —
                                 
                                 
                                    WEP- ja WPA-koodinmurtamislaitteet
                                 
                              
                                    —
                                 
                                 
                                    puheensiirtoa internetissä koskevat suljetut ja standardit protokollat (Voice over Internet proprietary and standard protocol, VoIP).
                                 
                              
                  
                        B.
                     
                     
                        Ei käytetä.
                     
                  
                        C.
                     
                     
                        Ei käytetä.
                     
                  
                        D.
                     
                     
                        Edellä A kohdassa mainittujen laitteiden kehittämiseen, tuotantoon ja käyttöön käytettävät ohjelmistot.
                     
                  
                        E.
                     
                     
                        Edellä A kohdassa mainittujen laitteiden kehittämiseen, tuotantoon ja käyttöön käytettävä teknologia.
                     
                  Näihin luokkiin kuuluvat laitteet, teknologia ja ohjelmistot kuuluvat tämän liitteen soveltamisalaan ainoastaan siltä osin kuin ne vastaavat yleistä luonnehdintaa ‧internet-, puhelin- ja satelliittiviestinnän kuuntelu- ja seurantajärjestelmät‧.
            Tässä liitteessä ’seurannalla’ tarkoitetaan puhelun sisällön tai verkkotietojen hankintaa, poimintaa, dekoodausta, tallennusta, käsittelyä, analysointia ja arkistointia."
         
      
      
         (1)  Neuvoston asetus (EY) N:o 428/2009, annettu 5 päivänä toukokuuta 2009, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta (EUVL L 134, 29.5.2009, s. 1).
      
         (2)  IMSI – International Mobile Subscriber Identity – on yksilöllinen matkapuhelimen tunnistuskoodi, joka sisältyy SIM-korttiin ja jonka avulla kyseinen SIM-kortti voidaan tunnistaa käyttämällä GSM- ja UMTS-verkkoja.
      
         (3)  MSISDN – Mobile Subscriber Integrated Services Digital Network Number – on numero, jonka perusteella tunnistetaan GSM- tai UMTS-matkapuhelinverkon tilaus. Toisin sanoen se on matkapuhelimen SIM-kortin puhelinnumero ja siten sen perusteella tunnistetaan matkapuhelimen tilaaja ja IMSI-koodi.
      
         (4)  IMEI – International Mobile Subscriber Identity – on yleensä yksilöllinen numero, jonka perusteella tunnistetaan GSM-, WCDMA- ja IDEN-matkapuhelimet ja osa satelliittipuhelimista. Se on tavallisesti merkitty puhelimen akkuosastoon. Kuuntelu voidaan määrittää IMEI- ja IMSI- sekä MSISDN-numeron perusteella.
      
         (5)  TMSI –Temporary Mobile Subscriber Identity – on tunniste, joka yleisimmin lähetetään matkapuhelimen ja verkon välillä.
      
         (6)  SMS tulee sanoista Short Message System.
      
         (7)  GSM on maailmanlaajuinen digitaalinen matkaviestintästandardi (Global System for Mobile Communications).
      
         (8)  GPS – Global Positioning System – on maailmanlaajuinen paikantamisjärjestelmä.
      
         (9)  GPRS – General Package Radio Service.
      
         (10)  UMTS – Universal Mobile Telecommunication System.
      
         (11)  CDMA – Code Division Multiple Access.
      
         (12)  PSTN – Public Switch Telephone Networks.
      
         (13)  DHCP – Dynamic Host Configuration Protocol.
      
         (14)  SMTP – Simple Mail Transfer Protocol.
      
         (15)  GTP – GPRS Tunnelling Protocol.
   
   
      LIITE IV
      Korvataan asetuksen (EU) N:o 359/2011 liite II seuraavalla tekstillä:
      
         
            "LIITE II
            
               Verkkosivut, joilla ilmoitetaan toimivaltaiset viranomaiset, ja osoite Euroopan komissiolle tehtäviä ilmoituksia varten
            
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/view/5519
            TŠEKKI
            http://www.mfcr.cz/mezinarodnisankce
            TANSKA
            http://um.dk/da/politik-og-diplomati/retsorden/sanktioner/
            SAKSA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            VIRO
            http://www.vm.ee/est/kat_622/
            IRLANTI
            http://www.dfa.ie/home/index.aspx?id=28519
            KREIKKA
            http://www1.mfa.gr/en/foreign-policy/global-issues/international-sanctions.html
            ESPANJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            RANSKA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            KYPROS
            http://www.mfa.gov.cy/sanctions
            LATVIA
            http://www.mfa.gov.lv/en/security/4539
            LIETTUA
            http://www.urm.lt/sanctions
            LUXEMBURG
            http://www.mae.lu/sanctions
            UNKARI
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ALANKOMAAT
            http://www.rijksoverheid.nl/onderwerpen/internationale-vrede-en-veiligheid/sancties
            ITÄVALTA
            http://www.bmeia.gv.at/view.php3?f_id=12750&LNG=en&version=
            PUOLA
            http://www.msz.gov.pl
            PORTUGALI
            http://www.min-nestrangeiros.pt
            ROMANIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIA
            http://www.foreign.gov.sk
            SUOMI
            http://formin.finland.fi/kvyhteistyo/pakotteet
            SWEDEN
            http://www.ud.se/sanktioner
            YHDISTYNYT KUNINGASKUNTA
            www.fco.gov.uk/competentauthorities
            Osoite Euroopan komissiolle annettavia ilmoituksia varten:
            
                        European Commission
                     
                  
                        Service for Foreign Policy Instruments (FPI)
                     
                  
                        Office EEAS 02/309
                     
                  
                        B-1049 Brussels
                     
                  
                        Sähköposti: relex-sanctions@ec.europa.eu"